बिलासपुर एक्सप्रेस से 3.50 लाख के जेवर चोरी
जमशेदपुर | पटना-बिलासपुरएक्सप्रेस से शहर लौट रहे एग्रिको के विजय नगर निवासी भिखारी सिंह की बैग चोरी हो गई। भिखारी सिंह परिवार के साथ ट्रेन के एस-1 कोच में सफर कर रहे थे। रात में चोरों ने एक बैग उड़ा लिया। भिखारी सिंह के अनुसार, बैग में 18 हजार नकद समेत सोने के आभूषण, पांच आधार कार्ड, एटीएम कार्ड, कपड़े अन्य समान थे। तकरीबन 3.5 लाख रुपए का नुकसान हुआ है। टाटानगर स्टेशन पहुंचने पर भिखारी सिंह ने जीआरपी में इसकी शिकायत दर्ज कराई। लिखित शिकायत के अनुसार, टाटानगर पहुंचने पर उनके मोबाइल नंबर पर फोन आया। फोन करने वाले ने बताया- जमुई के सिसोदिया पेट्रोल पंप के पास उनका आधार कार्ड ड्राइविंग लाइसेंस गिरा मिला है।
bho_Deva hin_Deva